Kombinácia liekov
Dobrý deň,užívam Meloxicam na bolest kĺbov a chcela by som vedieť či môžem napr pri menštruačných bolestiach užíť nejaký liek od bolesti. Resp v akom časovom odstupe id Meloxicamu.Ďakujem
Dobrý deň,
ďakujeme za Vašu otázku.
Liek Meloxikam patrí do skupiny liekov, ktoré sa nazývajú nesteroidné protizápalové lieky (NSAID) a používajú sa na zmiernenie zápalu a bolesti rôzneho pôvodu. Na zmiernenie menštruačných kŕčov je vhodná kombinácia s liekom
No-Spa
, ktorý má spazmolytický účinok. Pomáha uvoľňovať kŕče v oblasti žlčníka, žalúdka, močových ciest. Uľavuje od bolesti pri menštruácii. Obvyklá denná dávka u dospelých je 3-6 tabliet (120 - 240 mg) v 2-3 oddelených dávkach.
Vhodným liekom je aj
Panadol Femina
. Obsahuje dve liečivá, paracetamol – analgetikum (liek proti bolesti) a butylskopolamíniumbromid – spazmolytikum (liek proti kŕčom). Odporúča sa užívať len krátkodobo. Súčasné dlhodobé podávanie paracetamolu a nesteroidových antiflogistík vo vyšších dávkach zvyšuje riziko analgetickej nefropatie a ďalších renálnych nežiaducich účinkov.
Dospelí a deti staršie ako 12 rokov s telesnou hmotnosťou 34-60 kg: podáva sa 1 tableta 1-3x denne, s telesnou hmotnosťou nad 60 kg: podávajú sa 2 tablety 1-3x denne. Odstup medzi jednotlivými dávkami má byť minimálne 8 hodín. Maximálna denná dávka je 6 tabliet. Bez porady s lekárom sa liek môže užívať najdlhšie 3 dni.
Prajem pekný zvyšok dňa.
S pozdravom,
PharmDr. Anna Pacalajová